|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** |  **Nr. GND/2024/** |
|  |  **(protokols Nr.;.p)** |

**Par Gulbenes pilsētas dzīvokļa īpašuma Dzelzceļa iela 18 - 5 atsavināšanu**

Izskatīts **[…]**, 2024.gada 30.oktobra iesniegums (Gulbenes novada pašvaldībā saņemts 2024.gada 30.oktobrī un reģistrēts ar Nr. GND/5.13.2/24/2180-S), kurā lūgts atsavināt izīrēto dzīvokļa īpašumu Dzelzceļa iela 18 - 5, Gulbene, Gulbenes novads, LV - 4401.

Atbilstoši Publiskas personas mantas atsavināšanas likuma 45.panta ceturtās daļas 1.punktam iepriekš minētajam iesniegumam pievienota 2024.gada 28.oktobra Gulbenes novada bāriņtiesas locekles Sandras Tonnes apliecināta vienošanās (iereģistrēta ar Nr. 116), kas noslēgta starp ģimenes locekļiem **[…]**, un viņa dēliem **[…]**, un **[…]**, kurā visi vienojas, ka Gulbenes novada pašvaldībai piederošo dzīvokļa īpašumu Dzelzceļa iela 18 - 5, Gulbene, Gulbenes novads, iegūs īpašumā **[…]**. Atbilstoši Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 5.punktam iesniegumam pievienotas izziņas par komunālo maksājumu parādu neesību un dzīvokļa īres līguma kopija.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.5.apakšpunkts nosaka, ka pēc atsavināšanas ierosinājuma un šo noteikumu 4., 5. un 6. punktā minēto dokumentu saņemšanas, ņemot vērā šajos noteikumos minētos nosacījumus, atvasinātas publiskas personas lēmējinstitūcija, bet likumā noteiktajos gadījumos – tās noteikta iestāde vai amatpersona pieņem lēmumu par attiecīgās atvasinātās publiskās personas nekustamā īpašuma nodošanu atsavināšanai vai par pamatotu atsavināšanas ierosinājuma atteikumu.

1996.gada 2.maijā starp Gulbenes namu saimniecības pašvaldības uzņēmumu “Jumis” un **[…]**, noslēgts īres līgums par dzīvokļa īpašumu Dzelzceļa iela 18 - 5, Gulbene, Gulbenes novads, LV – 4401.

2004.gada 25.novembrī Gulbenes pilsētas dome pieņēma lēmumu (protokols Nr. 16; 4. ) “Par dzīvojamās telpas īres līguma pārformēšanu”, ar kuru nolēma pārformēt ar **[…]** noslēgto īres līgumu par dzīvokļa īpašumu Dzelzceļa iela 18 - 5, Gulbene, Gulbenes novads, un noslēgt to ar **[…]**, sakarā ar īrnieces nāvi.

2004.gada 25.novembrī starp Gulbenes pilsētas pašvaldības SIA Gulbenes Nami un **[…]**, noslēgts īres līgums Nr. 0465 par dzīvokļa īpašumu Dzelzceļa iela 18 - 5, Gulbene, Gulbenes novads, LV – 4401.

2008.gada 23.aprīlī Gulbenes pilsētas dome pieņēma lēmumu (protokols Nr. 4; 4.§, 1.p) “Par dzīvojamās telpas īres līguma pārformēšanu”, ar kuru nolēma pārformēt ar **[…]** noslēgto īres līgumu par dzīvokļa īpašumu Dzelzceļa iela 18 - 5, Gulbene, Gulbenes novads, un noslēgt to ar **[…]**, sakarā ar īrnieces nāvi.

2008.gada 23.aprīlī starp Gulbenes pilsētas SIA Gulbenes Nami un **[…]**, noslēgts īres līgums Nr. 0465 par dzīvokļa īpašumu Dzelzceļa iela 18 - 5, Gulbene, Gulbenes novads, LV – 4401.

2023.gada 27.novembrī starp SIA “Gulbenes Energo Serviss” un **[…]**, noslēgts dzīvojamās telpas īres līguma pārjaunojums Nr. GES/1.33/23/492 par dzīvokļa īpašumu Dzelzceļa iela 18 - 5, Gulbene, Gulbenes novads, LV – 4401. Īres līguma termiņš noteikts līdz 2027.gada 31.oktobrim.

2002.gada 1. janvārī stājās spēkā likums “Par palīdzību dzīvokļa jautājumu risināšanā”, kas nosaka, ka palīdzības reģistrs iekārtojams katrā pašvaldībā, kurā ir personas, kas vēlas un ir tiesīgas saņemt palīdzību. Viens no palīdzības veidiem – pašvaldībai piederošā vai tās nomātās dzīvojamās telpas izīrēšana. Lēmumu par reģistrēšanu palīdzības reģistrā un dzīvojamās telpas izīrēšanu pieņem pašvaldības dome. Minētā likuma 20.pants nosaka, ka šajā likumā paredzētajos gadījumos un noteiktajā kārtībā izīrētās dzīvojamās telpas netiek nodotas privatizācijai, tās nevar iegūt īpašumā līdz dzīvojamās mājas privatizācijai un tās nav pārdodamas vai citādi atsavināmas dzīvojamo telpu īrniekiem vai citām personām.

Ņemot vērā, ka sākotnējais dzīvojamo telpu īres līgums ar **[…]**noslēgts pirms likuma “Par palīdzību dzīvokļa jautājumu risināšanā” stāšanās spēkā un dzīvokļa īpašums nav piešķirts kā palīdzība dzīvokļu jautājumu risināšanā, ir spēkā esošs īres līgums, nav parādu par komunālajiem pakalpojumiem, pamatojoties uz 2004.gada 25.novembra Gulbenes pilsētas domes lēmumu, 2008.gada 23.aprīļa Gulbenes pilsētas domes lēmumu, un notariāli apliecināto vienošanos starp ģimenes locekļiem, **[…]**ir tiesīgs ierosināt dzīvokļa īpašuma Dzelzceļa iela 18 - 5, Gulbene, Gulbenes novads, LV - 4401, atsavināšanu.

Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, 73.panta ceturto daļu, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, Publiskas personas mantas atsavināšanas likuma 4.panta ceturtās daļas 5.punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45.pantā noteiktajā kārtībā, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, šā panta sesto daļu, kas nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus, 37.panta pirmās daļas 4.punktu, kas nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu, un Attīstības un tautsaimniecības komitejas, un Finanšu komitejas ieteikumu, atklāti balsojot: ar balsīm "Par", "Pret" , "Atturas" , "Nepiedalās", Gulbenes novada pašvaldības dome NOLEMJ:

1. REĢISTRĒT dzīvokļa īpašumu Dzelzceļa iela 18 - 5, Gulbene, Gulbenes novads, (telpu grupas kadastra apzīmējums 5001 001 0050 001 005), zemesgrāmatā kā patstāvīgu nekustamo īpašumu.

2. UZDOT Gulbenes novada Centrālās pārvaldes Īpašumu pārraudzības nodaļai veikt darbības, kas saistītas ar iepriekšminētā nekustamā īpašuma ierakstīšanu zemesgrāmatā uz Gulbenes novada pašvaldības vārda.

3. NODOT atsavināšanai Gulbenes novada pašvaldībai piekrītošo dzīvokļa īpašumu Dzelzceļa iela 18 - 5, Gulbene, Gulbenes novads, kas sastāv no telpu grupas ar kadastra apzīmējumu 5001 001 0050 001 005, un pie tās piederošās kopīpašuma 412/3527 domājamās daļas no būves ar kadastra apzīmējumu 5001 001 0050 001 (Dzīvojamā māja), 412/3527 domājamās daļas no būves ar kadastra apzīmējumu 5001 001 0050 003 (šķūnis), un 412/3527 domājamās daļas no zemes ar kadastra apzīmējumu 5001 001 0050, par brīvu cenu **[…]**

4. UZDOT Gulbenes novada pašvaldības Īpašuma novērtēšanas un izsoļu komisijai organizēt lēmuma 3.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

5. Par lēmuma izpildi atbildīga Gulbenes novada pašvaldības īpašuma novērtēšanas un izsoļu komisija.

6. Lēmuma izpildes kontroli veikt Gulbenes novada pašvaldības izpilddirektoram.

7.Lēmuma izrakstu nosūtīt: **[…]**

Gulbenes novada pašvaldības domes priekšsēdētājs A. Caunītis